open-index/open-wikipedia-markdown huggingface dataset:
Lips Don't Lie

"**Lips Don't Lie**" (בעברית: "**שפתיים לא משקרות**") הוא שיר של הזמרת האמריקאית אלי ברוק, בהשתתפות הראפר האמריקאי א בוגי ויט דה הודי. השיר יצא לאור ב-24 במאי 2019, על ידי חברות התקליטים אטלנטיק רקורדס ולטיום אנטרטיינמנט, כסינגל השני של ברוק לקידום אלבום האולפן הראשון שלה, שטרם יצא לאור. השיר נכתב על ידי ארטיסט דובוס, אוסקר יירס, ברוק, אילוף לולב ומדיסון לאב, והופק על ידי לולב ויירס גם כן.

## רקע וכתיבה
ברוק אמרה שהיא שמעה את "Lips Don't Lie" לראשונה באוגוסט 2018, והיא רצתה להקליט אותו ברגע ששמעה את השניות הראשונות שלו. היא הקליטה אותו לבסוף ב-29 באוקטובר 2018. ב-15 במאי 2019, פרסמה ברוק צילום מסך שלה כשהיא מאזינה לשיר.

## הרכב ומילים
ברולינג סטון כתבו ש-"Lips Don't Lie" הוא שיר מידטמפו הכולל "קצב משולב עם נגינת פסנתר ושירה מעושנת של ברוק". ברוק שרה על "נשיקת המאהב שלה שחושפות הכול" בעוד שא בוגי ויט דה הודי מספר סיפור אחר בקטע השירה שלו. כמו כן, א בוגי ויט דה הודי מקלל בשיר; המילים המקוריות צונזרו בגרסה הסופית שלו.

## וידאו קליפ
הווידאו קליפ הרשמי של השיר פורסם ב-24 במאי 2019. הקליפ מציג את ברוק עם מספר גוונים של שפתון וציפורניים מכוסות בתכשיטים. בהמשך, היא שרה את מילות השיר למצלמה עם זום-אין; א בוגי ויט דה הודי מופיע גם הוא לאורך הקליפ, כשהוא מבצע את קטע השירה שלו מאוחר יותר.

נכון לאוקטובר 2021, מונה הצפיות של הקליפ עומד על למעלה מ-13 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי ברוק
קטגוריה:שירים באנגלית
קטגוריה:שירים שנכתבו על ידי אלי ברוק
קטגוריה:שירים שנכתבו על ידי אוסקר יירס
קטגוריה:שירים שנכתבו על ידי מדיסון לאב
קטגוריה:סינגלים בהוצאת אטלנטיק רקורדס
The Motto

"**The Motto**" (בעברית: "**המוֹטוֹ**") הוא שיר של הדי ג'יי ההולנדי טייסטו והזמרת-יוצרת האמריקאית אווה מקס. הוא יצא לאור ב-4 בנובמבר 2021, על ידי חברת התקליטים אטלנטיק רקורדס, כסינגל מתוך אלבום האולפן *[[Drive (אלבום של טייסטו)|Drive]]*. השיר נכתב על ידי פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד וטייס ורווסט.

## רקע וכתיבה
השיר נכתב על ידי פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד וטייס ורווסט. מבקרי מוזיקה מטעם *Dancing Astronaut* כתבו שהשיר "מאופיין בעיקר בקולות בס גבוהים". כמו כן, סקרו אותו גופי תקשורת ומוזיקה נוספים כדוגמת רולינג סטון, *Just Jared*, ו-*We Rave You*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.

## וידאו קליפ
את הווידאו קליפ הרשמי של "The Motto" ביים כריסטיאן ברסלאור. הוא מציג את טייסטו ואווה מקס "נוסעים אחורה בזמן וחוגגים אותו". העלילה מתרחשת בשנות ה-20, כאשר מקס "מגיעה לאירוע במלון אלגנטי", והיא "נכנסת למעלית עם שמפניה ויוצאת ממנה ישירות לתוך מסיבה".

נכון לנובמבר 2021, מונה הצפיות של הקליפ עומד על למעלה מ-2 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טייסטו
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי טייסטו
קטגוריה:שירים על אלכוהול
קטגוריה:שירי מוזיקת דאנס
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בצ'כיה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה כפולה באוסטרליה
קטגוריה:סינגלים בהוצאת אטלנטיק רקורדס
Watch Me

**Watch Me** הוא שיר מאת בלה ת'ורן וזנדאיה. הוא הופק על ידי בן צ'ארלס, אהרון הרמון וג'ים ווס, שגם כתבו יחד את השיר בשביל הפסקול ''Shake It Up: Break It Down'', הפסקול לסדרת הטלוויזיה של ערוץ דיסני, *[[שייק (סדרת טלוויזיה)|שייק]]*. הוא יצא לאור כסינגל ב-21 ביוני 2011, בהוצאת וולט דיסני רקורדס. גרסה מקורית של השיר, מבוצעת על ידי מרגרט דוראנטה, כלולה גם בפסקול.

זהו הסינגל השני מהפסקול שמבוצע על ידי בלה ת'ורן וזנדאיה. השיר הגיע למקום 86 במצעד הבילבורד הוט 100.

## רקע והרכב
"Watch Me" היה סינגל מתוך הפסקול *[[שייק (סדרת טלוויזיה)#פסקולים|Shake It Up: Break It Down]]* לסדרת הטלוויזיה *[[שייק (סדרת טלוויזיה)|שייק]]* בערוץ דיסני. השיר הושמע לראשונה בפרק הראשון של הסדרה תחת הגרסה המקורית של מרגרט דוראנטה, שיצאה לאור ב-7 בנובמבר 2010 בצפון אמריקה, שבעה חודשים לפני יציאתו בפועל של הסינגל. הבנות הקליטו את גרסת הכיסוי באפריל 2011. השיר המקורי נשמע בכמה פרקים אחרים של "שייק".

## וידאו קליפ
הווידאו קליפ לשיר יצא ב-17 ביוני 2011, במהלך בכורת הסדרה החרשנים. ב-17 בינואר 2015, הסרטון הגיע ל-100 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי בלה ת'ורן
קטגוריה:שירי זנדאיה
קטגוריה:שירים באנגלית
קטגוריה:שירים מסדרות טלוויזיה
קטגוריה:סינגלים בהוצאת וולט דיסני רקורדס
באקן ברס

**באקן ברס** (בדנית: **Bakken Bears**) הוא מועדון כדורסל דני מהעיר אורהוס המשחק בליגת העל הדנית וביורופקאפ.

המועדון, שנוסד ב-1953, זכה ב-21 אליפויות נכון ל-2023 ומחזיק בשיא האליפויות. יחד עם התחרויות המקומיות, המועדון משחק בקביעות בתחרויות האירופאיות.

## היסטוריה
באקן ברס הוקמה בשנת 1953 תחת בשם איגוד הכדורסל של אורהוס (בדנית: Aarhus Basketball Forening). משנת 1962 נקרא המועדון סקוב-באקן (Skovbakken Basketball). הקבוצה הייתה בליגה הדנית הבכירה כמעט בכל שנה מאז וזכתה בתואר הראשון שלה ב-1958. מאז זכה המועדון ב-21 אליפויות דנמרק, והוא קבוצת הספורט המצליחה ביותר בעיר אורהוס.

בשנים 2005–2009 הייתה הקבוצה חלק מ-Aarhus Elite A/S, ארגון ספורט עילית באורהוס הכולל בין היתר את AGF (כדורגל). בחודשים האחרונים של 2009 נרכש המועדון על ידי קבוצת אנשי עסקים מקומיים, ספונסרים ואוהדים.

כשבאקן ברס אירחה את FOG Næstved במשחק הראשון של חצי גמר הליגה במרץ 2009 צפו במשחק 4,816 צופים באורהוס ארנה, שיא קהל בכל הזמנים למשחק כדורסל בדנמרק.

בקיץ 2018 עלתה קבוצת הפיתוח של הברס, ברס אקדמי, לליגת העל הדנית.

ב-27 במרץ  העפילה באקן ברס לראשונה אי פעם לחצי גמר בתחרות אירופית, כשהדיחה את לה פורטל ברבע גמר היורופקאפ. ב- ו- שחזרה הקבוצה את ההישג.

## תארים והישגים
### תחרויות מקומיות
;ליגת העל הדנית
***זכיות (21):** 1957/58, 1996/97, 1998/99, 1999/00, 2000/01, 2003/04, 2004/05, 2006/07, 2007/08, 2008/09, 2010/11, 2011/12, 2012/13, 2013/14, 2016/17, 2017/18, 2018/19, 2019/20, 2020/21, 2021/22, 2022/23
**סגנויות (8): 1962/63, 1964/65, 1989/90, 1997/98, 2002/03, 2005/06, 2009/10, 2014/15
;הגביע הדני
***זכיות (13):** 1999, 2000, 2003, 2004, 2006, 2008, 2009, 2010, 2011, 2013, 2016, 2018, 2020, 2021, 2023
**סגנויות (7): 1980, 1995, 2002, 2005, 2012, 2014, 2022

### תחרויות אירופיות
;יורופקאפ
*חצי הגמר (3): , , 

## עונה אחר עונה

## קישורים חיצוניים

קטגוריה:אורהוס: ספורט
אליהו אלחרר

הרב **אליהו אלחרר** (נולד בי' בשבט ה'תשכ"ו, 31 בינואר 1966) הוא רב ישראלי המכהן כרב העיר מוֹדִיעִין־מַכַּבִּים־רֵעוּת, וחבר מועצת הרבנות הראשית לישראל. משמש גם כמנהל מחלקת המקוואות ברבנות הראשית, אב בית דין לענייני ממונות ונשיא "מעיין טוהר".

## ביוגרפיה
אלחרר נולד לאברהם ורוזה אלחרר, ונשא לאישה את דבורה יעל, בתו של הרב יהודה הכהן סקלי. גיסו, בעלה של אחות אשתו, הוא יו"ר תנועת ש"ס, אריה דרעי.

כשהוקמה העיר מודיעין, מונה לרבהּ הספרדי של העיר, לצד הרב דוד לאו שמונה לרב האשכנזי. הרב לאו נטל אחריות על מערך שיעורי התורה, הכשרות, העירובין ומחלקת נישואין והרב אלחרר הקים וניהל את מערך המקוואות.

בשנת 2003 אוחדה מודיעין עם מכבים-רעות, ולצמד הרבנים המכהנים הצטרף גם הרב יעקב צ'יקוטאי, שהיה רבהּ של מכבים רעות. שלושת הרבנים כיהנו במקביל עד לשנת 2013, בה נבחר הרב דוד לאו לתפקיד הרב הראשי לישראל.

ב-2018 התמודד אלחרר בבחירות למועצת הרבנות הראשית, אך נכשל.

ב-2021 חתם יחד עם הרב צ'יקוטאי על מכתב היוצא נגד כוונת משרד הדתות לערוך שינויים במערכי הכשרות והגיור, ובתגובה לכך קראה תנועת מודיעין החופשית לפיטוריו.

ב-2025 נבחר למועצת הרבנות הראשית, לאחר שזכה ב-87 קולות מתוך 150 בעלי זכות הצבעה, יותר מכל מועמד אחר.

## קישורים חיצוניים

## הערות שוליים

קטגוריה:מודיעין-מכבים-רעות: רבנים
קטגוריה:רבני ערים בישראל
קטגוריה:חברי מועצת הרבנות הראשית
קטגוריה:ישראלים שנולדו ב-1966
דרב אל-ארבעין

** דַרבּ אל-ארבעין** (בערבית: **درب الأربعين**, "דרך הארבעים") היא דרך שיירות היסטורית שחיברה בין דארפור שבסודאן של היום למצרים והייתה אחת הדרכים הראשיות במערכת הדרכים חוצות הסהרה.

ממוזער|240px|פיתולי דרבּ אל-ארבעין במתלול הגובל בשקע ח'ארגה

## הנתיב ותולדותיו
נתיב דרבּ אל-ארבעין עקף את עמק הנילוס ממערבו, עבר וקישר בין נאות מדבר. התוואי שלו נמשך בכיוון כללי דרום-מערב–צפון-מזרח, החל בפאשיר בחבל דארפור במערב סודאן וכלה במנפלוט שעל הנילוס במחוז אסיוט במצרים. אורכהּ של הדרך מגיע לכ-1,800 ק"מ.
הדרך הייתה עורק מסחרי ותרבותי בנתיב שהוליך מלב אפריקה, והיא ידועה עוד מתקופת הממלכה הקדומה של מצרים. עבדים שחורים היו המרכיב העיקרי בסחר שעבר בה וכן חפצי מותרות רווחיים, כגון נוצות יענים, שנהב, ניבי היפופוטם, קרני קרנפים, קרשי הובנה, גומי ערביקום וזהב. היבוא ממצרים כלל בין היתר אריגי כותנה ומשי שיובא ממרחקים, להבי חרבות וכלי נשק חם, סבון ונייר ואף אבני חן ותכשיטים.

האירופי הראשון בעידן המודרני שעשה את דרבּ אל-ארבעין למלוא אורכּה היה הנוסע האנגלי ויליאם ג'ורג' בראון שהצטרף ב-1793 לשיירה השנתית בדרכה דרומה, עוכב בדרפור וחזר באותה דרך צפונה מקץ שנתיים. בספרו מ-1799 כתב על מסעו בדרך זו ופירוט את הסחורות שנשאו. השיירה שאליה הצטרף מנתה כ-500 גמלים ועשתה את הדרך מאסיוט לקָצהָ בסודאן במשך 58 ימים. החוקר הבריטי ביל קנדי שו, שעבר בדרך זו בשנות ה-20 של המאה ה-20, עדיין הרבה לצטט מתוך בראון.

שקיעתה של הדרך מסתמנת במאה ה-19 ומיוחסת להפסקת סחר העבדים, להתייבשות מקורות מים וכן לסדר ולביטחון בעמק הנילוס שהקנו הבריטים ובכך ייתרו את דרך המדבר הקשה. בנתיב שמלוקסור בעמק הנילוס לנאת ח'ארגה עוברת מסילת ברזל, ומקטעים גדולים מדרך הגמלים העתיקה סלולים באספלט שמָחָה את עקבותיהם.

## לקריאה נוספת

## קישורים חיצוניים

## הערות שוליים

 קטגוריה:דרכים וכבישים
קטגוריה:סודאן: גאוגרפיה
קטגוריה:מצרים: גאוגרפיה
קטגוריה:דארפור
A Red Letter Day

"**A Red Letter Day**" הוא סינגל של צמד הסינת'-פופ האנגלי פט שופ בויז, שיצא ב-17 במרץ 1997, כסינגל הרביעי מתוך אלבום האולפן השישי שלהם, *Bilingual*.

השיר שבר שיא בתור הירידה הגדולה ביותר שהתרחשה אי פעם בתולדות מצעד הסינגלים הבריטי, שירד מהמקום התשיעי במצעד ל-42 בשבוע לאחר מכן. השיא נשבר בשנה שלאחר מכן על ידי הסינגל "My Weakness Is None of Your Business" של Embrace , שירד מהמקום התשיעי במצעד ל-44 בשבוע שלאחר מכן.

## ביקורת
דומיניק פרידי, מ-*Music & Media*, כתב כי: "הסינגל הרביעי מהאלבום *Bilingual* הוא יותר עניין של מספרים מאשר הסינגלים הקודמים Single-Bilingual ו-Se a vida é (That's the Way Life Is), שהסתמכו על כלי הקשה לא קצביים. זוהי נוסחה שהביאה בעבר להיטים ברחבי היבשת עבור טננט ולואו בעבר - השימוש המאופק שלהם בכלי מיתר ובמקצבי מועדונים פשוטים היה הצליל המכונן של אירופה בחלק גדול מהעשור האחרון. באופן מוזר, ההוק הגיע בחלק הראשון של הפזמון, מה שגרם לרבים לחשוב שזה נקרא All I Want."

## מיקומי שיא

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1997
קטגוריה:שירי פט שופ בויז
קטגוריה:שירים באנגלית
קטגוריה:וידאו קליפים שבוימו על ידי הווארד גרינהול
קטגוריה:שירי להט"ב
קטגוריה:שירי יורודאנס
TTYLXOX

"**TTYLXOX**" (קיצור של: "**Talk to You Later Hugs and Kisses**"; בעברית: "**אדבר איתך אחר כך חיבוקים ונשיקות**") הוא שיר של הזמרת, הדוגמנית והשחקנית האמריקאית בלה ת'ורן מתוך הפסקול, *[[Shake It Up: Live 2 Dance]]*. הוא נכתב והופק על ידי ג'ני לורי, אריס ארכונטיס וחן נאמן. השיר הופץ ב-6 במרץ 2012.

## רקע וכתיבה
השיר הולחן על ידי שלישיית כותבי השירים והמפיקים ג'ני לורי, אריס ארכונטיס וחן נאמן. הוא יצא לאור בחנות האייטונס במרץ 2012. "TTYLXOX" היה הסינגל השלישי, יחד עם "Something to Dance For" של זנדאיה, מתוך הפסקול, *Shake It Up: Live 2 Dance*, והיה בשימוש בפרק של "שייק".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

## וידאו קליפ
הווידאו קליפ הרשמי של השיר פורסם ב-9 במרץ 2012. הקליפ הוא מעין מאשאפ עם "Something to Dance For". הוא מתחיל בכך שהבנות (בלה ת'ורן וזנדאיה) מתחילות לבקש לשיר שירים אחת של השנייה ואז זנדאיה מתחילה לשיר ולרקוד עם קבוצת הרקדנים שלה. בהמשך, "TTYLXOX" מושמע כשבלה ת'ורן רוקדת ושרה עם הקבוצה שלה.

נכון לנובמבר 2021, מונה הצפיות של הקליפ עומד על למעלה מ-55 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בלה ת'ורן
קטגוריה:שירים באנגלית
קטגוריה:סינגלים בהוצאת וולט דיסני רקורדס
ניסים לאון

[250px|ממוזער|שמאל|תמונה מהסט של הסרט "חבורה שכזאת", 1962. משמאל לימין: [אמנון סלומון, רנה שני, ניסים לאון, רוני יעקב]]
**ניסים (ניצ'ו') לאון** (15 במרץ 1931 – 11 ביוני 2000) היה צלם, מפיק, שותף בחברת ההפקה "סרטי רול", וזוכה פרס אופיר על מפעל חיים (1996).

## קורותיו
לאון נולד בפלובדיב, שבבולגריה.
עלה לישראל בגיל 7. שירת בצה"ל ביחידת ההסרטה של הגדנ"ע כעוזר-צלם (תפקידו הרשמי היה נשק) תחת זאב רב-נוף יחד עם חיים שרייבר, יונה זרצקי ואחרים. בתחילת דרכו שימש עוזר-צלם של אלפרד שטיינהרדט.
לאחר שחרורו הצטרף ל"אולפני גבע", שם עסק בצילום יומנים, סרטי תעודה, סרטים לצה"ל ("שלוש שעות ביוני") ופרסומות.
בשנת 2–1961 הקים יחד עם יאיר פרדלסקי וישראל רינגל את חברת "סרטי רול". סרט הקולנוע הראשון שצילם במסגרת "סרטי רול" היה "רק בלירה" בשנת 1964.
הצלם דוד גורפינקל שימש כעוזרו ונמנה עם חניכיו.
לאחר צילום הסרט "המחצבה" ב-1990 התמקד בניהול חברת רול ובהכשרת עובדים צעירים בצילום מקצועי.

בשנת 2003 הוחלט להרחיב את "פרס עדשת הזהב" גם לזכרו של לאון.

## פילמוגרפיה
הפיק וצילם עשרות סרטים במרוצת השנים, וביניהם:

### סרטי קולנוע
* סעדיה: שורשים במולדת (1951), עלילתי קצר
* "מעשה במונית" (1956)
* "איי לייק מייק" (1961)
* "אלדורדו" (1963)
* "חבורה שכזאת" (1963)
* "רק בלירה" (1964)
* "סלאח שבתי" (1964)
* "999... עליזה מזרחי" (1967)
* "חדוה ושלומיק" (1971)
* "שתי דפיקות לב" (1972)
* "הדיבר ה-11" (1975)
* "קוני למל בתל אביב" (1976)
* "מיליונר בצרות" (1978)
* "חמש חמש" (1980)
* "פצעי בגרות 80" (1980)
* "כשנותנים - קח!" (1982)
* "קוני למל בקהיר" (1983)
* "זוג נשוי" (1983)
* "לא שם זין" (1987)
* "תל אביב לוס אנג'לס" (1988)
* "המחצבה" (1990)

### סרטים תיעודיים
* מחנה בערבה, תיעודי קצר, 1953 
* תיאטרון בישראל, 1967
* צבא העם לעם, תיעודי קצר, 1968

## קישורים חיצוניים

* ניסים לאון בצילום סצנה בסרט אי לייק מייק, בארכיון הסרטים הישראלי

## הערות שוליים

קטגוריה:צלמי קולנוע ישראלים
קטגוריה:זוכי פרס אופיר: מפעל חיים
קטגוריה:ישראלים שנולדו ב-1931
קטגוריה:ישראלים שנפטרו ב-2000
Something to Dance For

"**Something to Dance For**" (בעברית: "**משהו לרקוד בשבילו**") הוא שיר שהוקלט על ידי הזמרת האמריקאית זנדאיה, מתוך הפסקול, *[[Shake It Up: Live 2 Dance]]*. השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן. הוא יצא לאור כסינגל ב-6 במרץ 2012.

## רקע וכתיבה
השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן. ב-3 בדצמבר 2011, סרטון באיכות נמוכה לפרק עתידי של "שייק" לעונת 2012, החל להתפרסם באינטרנט, מה שניתן אפשרות לשמוע חלק מ-"Something to Dance For". ב-6 במרץ, הופץ השיר כסינגל רשמי מתוך הפסקול והועלה לאייטונס.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## וידאו קליפ
הווידאו קליפ הרשמי של השיר פורסם ב-9 במרץ 2012. הקליפ הוא מעין מאשאפ עם "TTYLXOX". הוא מתחיל בכך שהבנות (בלה ת'ורן וזנדאיה) מתחילות לבקש לשיר שירים אחת של השנייה ואז זנדאיה מתחילה לשיר ולרקוד עם קבוצת הרקדנים שלה. בהמשך, "TTYLXOX" מושמע כשבלה ת'ורן רוקדת ושרה עם הקבוצה שלה.

נכון לנובמבר 2021, מונה הצפיות של הקליפ עומד על למעלה מ-55 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2011
קטגוריה:סינגלים מ-2012
קטגוריה:שירי זנדאיה
קטגוריה:שירים באנגלית
קטגוריה:שירי אלקטרופופ
קטגוריה:סינגלים בהוצאת וולט דיסני רקורדס
הווארד אוברמן

**הווארד אוברמן** (באנגלית: **Howard Overman**) הוא יוצר, תסריטאי ומפיק בריטי, זוכה פרס באפט"א לטלוויזיה לסדרת הדרמה הטובה ביותר על יצירת הסדרה "עברייני על".

## קריירה
אוברמן החל את קריירת הכתיבה בשנת 2005, בה יצר את הסרט הקצר "In the Bathroom". באותה שנה גם כתב פרקים עבור סדרות הטלוויזיה "הנוכלים" ו"תרגילים חדשים", וגם יצר את סרט הטלוויזיה "יום מושלם".

בשנים 2006–2008 כתב שלושה פרקים של סדרת הטלוויזיה "מלון בבילון". בשנת 2008 כתב שלושה פרקים לסדרה "Moving Wallpaper", פרק אחד לסדרות "Spooks: Code 9" ו-"Harley Street" ויצר את סרט הטלוויזיה "Dis/Connected".

בשנים 2008–2011 כתב 11 פרקים של סדרת הטלוויזיה "מרלין".

בשנים 2009–2013 יצר את סדרת הטלוויזיה "עברייני על", שזכתה בפרס באפט"א לטלוויזיה לסדרת הדרמה הטובה ביותר בטקס פרסי האקדמיה הבריטית לטלוויזיה 2010.

בשנים 2010–2012 יצר את המיני-סדרה "Vexed" . באותן שנים גם יצר והפיק את המיני-סדרה "Dirk Gently" , המבוססת על הספר "סוכנות הבילוש של דירק ג'נטלי" של דגלאס אדמס".

בשנים 2013–2015 יצר והפיק את סדרת הטלוויזיה מסוגת הפנטזיה-הרפתקאות "אטלנטיס". זו הייתה סדרת הדרמה החדשה הגדולה ביותר שהועלתה בשבת בלילה בערוצי ה-BBC מאז 2006, והיא משכה כמיליון צופים מהתוכנית הפופולרית "The X Factor" של רשת ITV ששודרה בבריטניה במקביל.

בשנת 2016 יצר והפיק עבור נטפליקס את סדרת הקומדיה-אימה "Crazyhead" .

בשנים 2017–2020 יצר עבור "הוּלוּ" את סדרת הטלוויזיה "איש העתיד" .

ב-2019 יצר והפיק את סדרת הטלוויזיה "מלחמת העולמות", המהווה עיבוד לרומן בעל אותו שם מאת ה.ג. וולס.

ב-2021 יצר עבור נטפליקס את הסדרה "התאמה מושלמת".

ב-2024 יצר את סדרת המותחן והפעולה "המטרה: פריז" כחלק מזיכיון "המטרה" עבור רשת הטלוויזיה הצרפתית "Canal+". בהמשך החל לעבוד על סדרת ספין-אוף "המטרה: אפולו". 

## קישורים חיצוניים

## הערות שוליים

קטגוריה:מפיקי טלוויזיה בריטים
קטגוריה:תסריטאים בריטים
לאוניד רדזיחובסקי

**לאוניד אלכסנדרוביץ' רדזיחובסקי** (ברוסית: **Леонид Александрович Радзиховский**; נולד ב-1 בנובמבר 1953) הוא פובליציסט, מדען-פסיכולוג ועיתונאי רוסי-יהודי.

רדזיחובסקי בעל טור בעיתון רוסיסקאיה גאזטה, ומשתתף קבוע בתוכניות של תחנת הרדיו "הד מוסקבה".

## קורות חיים
רדזיחובסקי נולד במוסקבה למדען אלכסנדר פרידנשטיין .

למד בפקולטה לפסיכולוגיה באוניברסיטת מוסקבה, וסיים את לימודי ב-1975. אחר כך עבד במכון המחקר לפסיכולוגיה כללית ופדגוגית של האקדמיה למדעי הפדגוגיה של ברית המועצות. שם סיים עבודת דוקטורט המוקדשת למחקריו של לב ויגוצ'קי.

בין השנים 1992–1993 הוא היה פרשן פוליטי בערוץ 1, אוסטנקינו. ב-1995 החל לעבוד כפרשן פוליטי של תחנת הרדיו "הד מוסקבה".

ב-5 באפריל 1995 הפך לחבר הדומה הממלכתית של הפדרציה הרוסית (הדומה הראשונה).

בשנת 1996 כתב נאומים של המועמד לנשיאות הפדרציה הרוסית אלכסנדר לבד.

חתן פרס "איש השנה" של פדרציית הקהילות היהודיות של רוסיה (2005).

## קישורים חיצוניים

## הערות שוליים

קטגוריה:עיתונאים יהודים רוסים
קטגוריה:מדענים יהודים רוסים
קטגוריה:בעלי טור יהודים רוסים
קטגוריה:פובליציסטים יהודים רוסים
קטגוריה:פסיכולוגים יהודים רוסים
קטגוריה:מוסקבה: אישים
קטגוריה:פוליטיקאים יהודים רוסים
קטגוריה:חברי הדומה הממלכתית
קטגוריה:יהודים חברי הפרלמנט הרוסי
קטגוריה:רוסים שנולדו ב-1953
אסון פסטיבל אסטרו-וורלד

**אסון פסטיבל אסטרו-וורלד** היה אירוע אסון של תדחוקת קהל שגרם למנוסת בהלה שהתרחש ב-5 בנובמבר 2021 בפסטיבל אסטרו-וורלד, אירוע מוזיקה ביוסטון, טקסס, ארצות הברית, אשר בראשו עמד הראפר האמריקאי טראוויס סקוט.

באסון, עשרה אנשים מתו, 25 נוספים אושפזו, ויותר מ-300 בני אדם טופלו עקב פציעות בבית החולים השדה של הפסטיבל. מבקרים בקונצרטים תיעדו את התקרית ופרסמו סרטונים בהם סיפרו את חוויותיהם ברשתות החברתיות.

## רקע
פסטיבל אסטרו-וורלד (באנגלית: Astroworld Festival) הוא אירוע מוזיקה שנתי אשר נוסד על ידי הראפר וכותב השירים האמריקני טראוויס סקוט ב-2018. האירוע אורגן ונוהל על ידי לייב ניישן ושלוחותיה. אפל מיוזיק שידרה את ההופעה של סקוט בשידור חי.

### הכנות
בפסטיבל היו כ-50,000 משתתפים, אם כי המקום יכול להכיל עד 200,000 איש. העיר יוסטון ומחוז האריס ארגנו אבטחה לאירוע, אך ראש העיר סילבסטר טרנר הצהיר כי העיר סיפקה יותר אבטחה לפסטיבל מאשר שסיפקה ל-World Series 2021, שהסתיימה ביוסטון שלושה ימים קודם לכן.

למשטרת יוסטון היו 528 שוטרים בפסטיבל, ומארגני האירוע לייב ניישן סיפקו עוד 755 קציני אבטחה. מכבי האש של יוסטון הציבו 20 אמבולנסים מחוץ למקום לקראת הקונצרט. קבלן מברוקלין, הקים אוהל רפואי ראשי ואוהלים קטנים יותר סביב המקום הכוללים בין היתר שני רופאי חדר מיון, שש אחיות מוסמכות, שני פרמדיקים ותשעה טכנאי רפואת חירום.

התרחישים שהמשטרה התכוננה אליהם במסגרת תוכנית האבטחה של המארגנים היו: מקרה של יורה פעיל, מזג אוויר קשה ואפשרות להתפרעויות או תסיסה אזרחית, אך המארגנים לא התכוננו לאירועי חירום של תדחוקת קהל או מנוסת בהלה. בהתבסס על "מתווה האתר ואירועים מהעבר", החששות העיקריות של המשטרה היו תקריות מרובות הקשורות לאלכוהול/סמים, צורכי פינוי אפשריים או אירוע רב-נפגעים. הכנות ל-"לזיהוי התנהגות קהל שעלולה להיות מסוכנת בשלביה המוקדמים במאמץ למנוע הפרעה/התפרעות אזרחית" מעולם לא צוינו בהנחיות המשטרה.

### מקרים קודמים
בהופעות הקודמות של סקוט התרחשו גם כן מספר בעיות. בלולהפלוזה בשנת 2015, סקוט עצמו נעצר עקב הפרת סדר לאחר שהסית את צופי הקונצרטים להתעלם מהאבטחה ולמהר לבמה. בשנת 2017, הוא נעצר בגין התנהלות דומה לאחר הופעה בצפון מערב ארקנסו . באותה שנה, מעריץ תבע את סקוט ואת המארגנים של הקונצרט במנהטן לאחר שנפל מהמרפסת ונגרר לבמה, וטען כי הנפילה נגרמה מדחק בקהל. בשנת 2019, שלושה אנשים נרמסו ונפצעו כשההמון מיהר להיכנס למתחם באסטרו-וורלד.

## קורבנות
8 קורבנות מגיל 14–27 נהרגו בליל המופע.

אחת מהפצועות במופע, אישה כבת 22 הוכרזה עם מוות מוחי ב-9 בנובמבר. היא מתה לאחר מספר ימים מה שהפך אותה לקורבן התשיעי באסון.

25 אנשים פונו לבית החולים, אחד עשר מהם היו עם דום לב.

שני קורבנות נותרו במצב אנוש נכון ל-11 בנובמבר, כולל ילד בן תשע שהיה בתרדמת קומה לאחר שנמחץ במופע, לאחר מכן ב-14 בנובמבר הוא נפטר ובכך נהיה הקורבן העשירי באסון.

בסך הכל, יותר מ-300 אנשים טופלו עם פציעות בבית החולים שהוקם באזור האסון.

## הערות שוליים

קטגוריה:אסונות מחיצה
קטגוריה:אסונות ב-2021
קטגוריה:אסונות מעשה ידי אדם בארצות הברית
קטגוריה:יוסטון
קטגוריה:2021 בארצות הברית
מנחם מנדל חכם

הרב **מנחם מנדל חכם** (ל' באב ה'תרפ"ט, 5 בספטמבר 1929 – כ"ד בחשוון ה'תשס"ז, 15 בנובמבר 2006) היה רב ישראלי–רומני, ששימש כרבן של הערים גאלאץ, שאץ ואור עקיבא.

## ביוגרפיה
חכם נולד בעיר גאלאץ למשפחת חסידי שטפנשט. בשנת ה'תש"ט נישא לגיטל, בת הרב נפתלי בוימן מרדאוץ.

בשנת ה'תש"ח, לאחר שלמד כתיבת סת"ם, שחיטה ומילה, מונה לרבהּ של שאץ. בשנת ה'תש"י מונה לרבהּ של עיר הולדתו, גאלאץ.

בכ"ד באלול ה'תשכ"ג עקר מבוקרשט לווינה, וממנה עלה לישראל. בתחילה השתכן בבני ברק, ולאחר מכן עבר לגבעת שמואל, בה שימש כרב שכונת קריית ישראל, שכונה המאוכלסת בעולי רומניה, במשך 11 שנים.

בי"ג בתמוז ה'תשמ"ב מונה לרבהּ של אור עקיבא, תפקיד בו שימש עד ליום פטירתו.

לאחר פטירתו נקרא על שמו רחוב בעיר.
## הערות שוליים

קטגוריה:אור עקיבא: אישים
קטגוריה:גאלאץ: אישים
קטגוריה:גבעת שמואל: אישים
קטגוריה:רבנים רומנים
קטגוריה:ישראלים ילידי רומניה
קטגוריה:רבני שכונות
קטגוריה:רבני ערים בישראל
קטגוריה:עולים בשנות ה-1960
קטגוריה:ישראלים שנולדו ב-1929
קטגוריה:רומנים שנולדו ב-1929
קטגוריה:ישראלים שנפטרו ב-2006
אימרה דוצי

**אימרה דוצי** (בהונגרית: **Dóczi Imre**; 16 ביולי 1882 – 6 בדצמבר 1943) היה רופא יהודי-הונגרי לוחם חשוב ומרכזי באלכוהוליזם ומנהל הספרות בהונגריה נגד צריכת משקאות אלכוהולים. ייתכן שנספה בשואה.

## קורות חיים
לא ידוע כמעט דבר על קורות חייו, למעט מרכזיותו במלחמה באלכוהוליזם בהונגריה, כמו כן ערך את ספריית הספרים נגד אלכוהול. כתב חוברות רבות, עבודת גמר ומחקרים בנושא האלכוהול. הוא היה העורך של כתב העת Alcoholism - The Central Bulletin of Abstinent Associations in Hungary.

## עבודותיו העיקריות
* היבטים כלכליים לאומיים בסוגיית האלכוהול, בודפשט, 1906.
* תפקיד הנשים בתנועה נגד אלכוהול, בודפשט, 1907.
* משימת המנהל הציבורי במאבק באלכוהול, בודפשט, 1913.
* אלכוהול והשפעותיו על הילד, בודפשט, העשור השני של המאה ה-20.
* אימרה דוצי. דו"ח הקונגרס הבינלאומי ה-14 נגד אלכוהוליזם, בודפשט.

## מאמרים קשורים
* אלכוהוליזם בהונגריה (בהונגרית)

## לקריאה נוספת
* לקסיקון יהודי הונגרי. 1929. עורך פטר אויווארי. אימרה דוצי.
* גזה פטריק ואימרה ברצה : השנים 1901–1910. אוסף של ספרים, כתבי עת, אטלסים ומפות הונגריות שפורסמו במאות ה-19 וה-20 עם רפרטואר כתבי העת המדעיים (I – II), בודפשט, 1917–1928
* שאנדור קוזוצ'ה : ספרנות הונגרית 1911–1920 (I – II), בודפשט, 1939–1942

## הערות שוליים

קטגוריה:רופאים יהודים הונגרים
קטגוריה:עורכי כתבי עת יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1882
קטגוריה:הונגרים שנפטרו ב-1943
אריק סיידל

**אריק סיידל** (באנגלית: **Erik Seidel**; נולד ב-6 בנובמבר 1959) הוא שחקן פוקר יהודי אמריקאי. בשנת 2010 נבחר להיכל התהילה של הפוקר.

## קורות חיים
סיידל נולד וגדל בניו יורק. כשהיה צעיר שיחק שש בש מקצועני ובהמשך עבד כסוחר בבורסה לניירות ערך בניו יורק.

## קריירת פוקר
סיידל זכה בצמיד אליפות העולם בפוקר הראשון שלו בטורניר לימיט טקסס הולדם ב-1992, בו הרוויח 168 אלף דולר. בהמשך זכה ב-8 צמידים נוספים בסוגי משחקים שונים, בניהם לימיט ופוט לימיט אומהה הולדם ו-Deuce to Seven. ב-2021 זכה בצמיד התשיעי שלו, והראשון באינטרנט, כשניצח את טורניר ה-Super Million$ High Roller והרוויח כ-978 אלף דולר.

סיידל זכה באירוע המרכזי של ה-WPT, ב-Foxwoods Poker Classic ב-2008.

ב-2010 נבחר להיכל התהילה של הפוקר.

ב-2023 זכה סיידל בצמיד העשירי שלו, כאשר ניצח את טורניר ה-Super High Roller שהתקיים באיי בהאמה, ובכך נכנס למועדון מצומצם של שחקנים אשר זכו ב-10 צמידים או יותר.

נכון לדצמבר 2023, סיידל זכה בסך של כ-45.5 מיליון דולר מטורנירי פוקר, כשמתוכם כ-9.5 מיליון דולר בסבב אליפות העולם וכ-2.5 מיליון דולר ב-WPT והוא מקום שביעי ברשימת המרוויחים ביותר בעולם לפי אתר The Hendon Mob.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1959
MIPTV

**MIPTV** (בצרפתית: **Marché International des Programmes de Télévision**) הוא פסטיבל שמתקיים מדי שנה (בדרך כלל אפריל) בקאן, צרפת, תוך שימוש במתקנים ובתשתיות שהעיירה פיתחה במהלך השנים כדי לארח אירועים חשובים אחרים דוגמת פסטיבל הקולנוע בקאן.

הפסטיבל הוא למעשה שוק תוכן ליצירת הפקות משותפת, קנייה, מכירה, מימון והפצה של תוכני בידור. והוא מספק לאנשים המעורבים בתעשיית הטלוויזיה, הקולנוע, התוכן הדיגיטלי והאודיו-ויזואלי, ההפקה וההפצה, כנס לשיווק ורישות עסקי, לגילוי מגמות עתידיות וסחר בזכויות תוכן ברמה גלובלית. הוא נחשב לפסטיבל הגדול ביותר בתחומו בעולם.

הפסטיבל קשור לתערוכת MIPCOM, אך שומר על המיקוד המובהק שלו. אירוע MIPCOM מתקיים באותו מקום באוקטובר בכל שנה, על ידי אותם מארגנים.

## היסטוריה
MIPTV נוסד בליון, צרפת, בשנת 1963, שלוש שנים לאחר הקמת MIFED, שוק התוכן הראשון בעולם, במילאנו, איטליה. ב-MIPTV הראשון השתתפו 119 חברות מ-19 מדינות.

בשנת 1965, לאחר הפסקה של שנה, עברה MIPTV לקאן, והשתמשה בארמון הפסטיבלים והקונגרסים (פאלאס דה פסטיבל) הישן. בשנת 1982 עבר השוק למתחם הפסטיבלים החדש של קאן, כאשר המתחם הישן הפך לבית מלון. ב-1987 נמכרה החברה שארגנה את השוק, MIDEM, לחברת TVS מבריטניה תמורת 5 מיליון ליש"ט. שנתיים לאחר מכן, TVS מכרה את MIDEM ל-Reed Exhibitions (תמורת 20 מיליון דולר), אשר שינתה את שם חברה ל-Reed MIDEM. הפסטיבל גדל במהירות עם השנים וב-2002 השתתפו בו 12 אלף קונים ומוכרים מ-2,200 חברות.

מאז תחילת שנות ה-90 של המאה ה-20 משתתפות בפסטיבל בקביעות חברות הפקה ותוכן ישראליות, ביניהם: "שידורי קשת", "דורי מדיה גרופ", "אולפני הבירה ירושלים" (JCS) ו"ארמוזה פורמטס".

## כנסים ואירועים
במסגרת הפסטיבל נערכים כנסים ואירועים, בהם מוזמנים לנאום מנכ"לים מחברות המדיה העולמיות הגדולות. בשנת 2014 הוזמן אבי ניר, מנכ"ל שידורי קשת, להגיש את הנאום המרכזי בכנס. אירועים נוספים כוללים את:
* MIPDoc - שוק של קונים, מוכרים, ומפיקים בינלאומיים בנושא תוכניות דוקומנטריות.
* MIPFormats -שוק של פורמטים שהושק ב-2010.

## תחרויות
במסגרת הפסטיבל נערכים תחרויות שונות, בין השאר"
* תחרות תכנים סלולריים, בה זכתה בפרס הראשון, באפריל 2005, חברת CHOOZ מקבוצת אולפני הבירה ירושלים.
* תחרות Mipcube lab, המיועדת לגלות סטארט-אפים חדשים בתחום הווידאו, שהטכנולוגיות שלהם יכולות לקדם את עולם הטלוויזיה.

## קישורים חיצוניים
* 
* 
* 
* 
* 
* 

## הערות שוליים

קטגוריה:קאן
קטגוריה:תערוכות
קטגוריה:צרפת: טלוויזיה
ישעיה שנייבאלג

הרב **ישעיה שנֵייבַּאלג** (ז' באלול ה'תר"ף, אוגוסט 1920 – י"ח בתשרי ה'תשס"ג, ספטמבר 2002) היה רב ישראלי–רומני, שכיהן כרב המושב בני ראם וכראש בד"ץ מחזיקי הדת.

## ביוגרפיה
שנייבאלג נולד במרגיטה שבחבל טרנסילבניה הרומני לשרה והרב דוד צבי שנייבאלג.

הוא למד בישיבת בית ישראל ודמשק אליעזר, בראשה עמד אביו, והוסמך לרבנות אצל הרב חיים מרדכי רולר.

עם פרוץ מלחמת העולם השנייה נסגרה הישיבה והתושבים הועברו לגיטאות. הוא נשלח לטרנסניסטריה (ליד מולדובה), ולאחר המלחמה עבר לצ'רנוביץ ואחר כך לבוקרשט.

בי"ז באב ה'תש"ו נישא למירל בריינא, ביתו של האדמו"ר רבי שלום אייכנשטיין מזידיטשוב. לאחר נישואיו שהה בגרוסוורדיין, שם נסמך שוב לרבנות, על ידי הרבנים יצחק יעקב וייס ודוד שפרבר.

בשנת ה'תש"ז מונה לרב העיירה אלבה יוליה, ובחודש חשוון ה'תש"ח קיבל משרת דיינות בדעעש. בחודש אלול ה'תש"י עלה לישראל והתגורר בשכונת ימין משה שבירושלים. בל' בשבט ה'תשי"ג נפטרה אשתו. הוא נישא בשנית לבאשה שפירא, בת ר' דוד בעל הבני ציון.

בשנת ה'תשט"ז עבר להתגורר במושב העובדים החרדי בני ראם, והפך לרבו. בשנת ה'תשמ"א עבר לגור בשכונת רמת אלחנן בבני ברק, ומונה לראש בד"ץ מחזיקי הדת. בי' בטבת ה'תשמ"ד נפטרה אשתו. הוא נישא בשלישית לאסתר עקשטיין לבית ברקוביץ'.

נפטר בי"ח בתשרי ה'תשס"ג, ונקבר בהר המנוחות בירושלים.

## צאצאיו
;מאשתו הראשונה:
* שרה חנה פייגא, אשת רבי **[[שמואל יעקב קאהן]]**, האדמו"ר מתולדות אברהם יצחק.
* רבי **חיים יחיאל אהרן מאיר**, האדמו"ר מזידיטשוב בני ברק.
* רבי **יצחק אייזיק**, האדמו"ר מזידיטשוב – באר שבע, המתגורר בבורו פארק.
** רבי **פנחס חיים**, האדמו"ר מווערצקי.
***מאשתו השנייה**
* רבי **ישראל**, האדמו"ר מזידיטשוב-באלחוב (נפטר בכ"ז בניסן ה'תשע"ג).

* רבי **בן ציון**, האדמו"ר מראזלא.
* הענדל, (נפטרה בח' באלול תש"ף). אשת רבי **יהושע העשיל מוסקוביץ**', האדמו"ר משאץ–מונטריאול
* ראדא, אשת רבי יחיאל מאיר רוזנבוים, האדמו"ר מראחוב.
** רבי **[[דוד צבי רוזנבוים]]**, האדמו"ר ממז'יבוז'.

## לקריאה נוספת
* **נצח ישעיה**, עמודים רס"ט–רפ"ט (בני ברק, ה'תשס"ט), בהם מפורטים תולדות חייו.

## הערות שוליים

קטגוריה:רבני יישובים
קטגוריה:בוגרי ישיבת בית ישראל ודמשק אליעזר
קטגוריה:ישראלים ילידי רומניה
קטגוריה:יהודים הקבורים בהר המנוחות
קטגוריה:אלבה יוליה: רבנים
קטגוריה:ניצולי השואה: רומניה
קטגוריה:בני ראם: אישים
קטגוריה:ישראלים שנולדו ב-1920
קטגוריה:ישראלים שנפטרו ב-2002
גלינסטאן

ממוזער|גליסטאן ממדחום מרטיב משטח זכוכית
גלינסטאן (**Galinstan**) הוא שם מסחרי לתערובת אוטקטית המורכבת מגליום, אינדיום ובדיל. ביחס משקלי של 68.5% גליום, 21.5% אינדיום ו10.0% בדיל. בהרכב זה טמפרטורת ההתכה 19°C-. כסגסוגת מתכתית נוזלית בטמפרטורת החדר גלינסטאן משמש כתחליף לכספית במדחום וכתחליף לסגסוגת הראקטיבית נתרן-אשלגן.

השם הוא הלחם של שלושת המרכיבים **gal**lium, **in**dium, **stan**num (בלטינית בדיל - Stannum).
* טמפרטורת הרתיחה: מעל 1300°C
* ב 500°C לחץ האדים -8 מילימטר כספית
* לא מסיס במים ובממסים אורגנים
* מוליכות חום: 16.5 W·m−1·K−1
* מוליכות חשמלית: S/m 3.46×106
* החומר הנוזלי נוטה להדבק למשטחים של חומרים דוגמת זכוכית, תכונה המקטינה את יעילותו בהשוואה לכספית

## קישורים חיצוניים

קטגוריה:סגסוגות
קטגוריה:גליום
קרחון בארט

**קרחון בארט** (באנגלית: **Barrett Glacier**) הוא קרחון ברכס הרי הנסיך אולף שבהרי המלכה מוד, באזור חוף דופק של שטח חסות רוס שבאנטארקטיקה.

הקרחון מנקז את המדרונות הצפוניים של הרי הנסיך אולף.

אורכו של הקרחון 30 קילומטרים.

הקרחון זורם בין גבעות גברו לבין מצוקי לונגהורן.

הקרחון נשפך אל מדף הקרח רוס.

## היסטוריה
### מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1963 – 1964.

הקרחון נקרא על שם פיטר בארט (Peter Barrett), גאולוג חבר המשלחת.

## הערות שוליים

בארט
מצודת בריס

ממוזער|334x334 פיקסלים| ירושלים, 37 לפני הספירה, חומות העיר המודרניות בצבע כחול.
**מצודת בריס** או **מצודת הבירה** הייתה מצודה, שנבנתה מצפון להר הבית בירושלים שהתקיימה בתקופת הממלכה החשמונאית.

## היסטוריה
נחמיה מתייחס ל"בירה" על הר הבית או בסמוך לה. ייתכן שזו הייתה קודמתה או זהה למבצר ההלניסטי המוזכר באיגרת אריסטיאס. לא ברור אם מבנה זה נהרס תחת הסלאוקים או במהלך מרד המכבים. יש הרואים בבירה זו את המשכה של מגדל חננאל.

הבריס נבנה מחדש או שימש כמעון-מבצר תחת החשמונאים בסוף המאה ה-2 לפנה"ס. מעט ידוע על צורתו מלבד היותו מלבני ובעל מספר מגדלים גבוהים, שאחד מהם היה ידוע בשם "מגדל סטראטון". הכהן הגדול התגורר בבארי, ויוספוס מדווח שהורקנוס הראשון בילה בו יותר מאשר בארמון החשמונאים בעיר העליונה של ירושלים. הבריס חוברה להר הבית במעבר תת-קרקעי והיו בה גם בגדי הקודש שלבש הכהן הגדול. הבריס הייתה תחת מצור של פומפיוס במהלך המצור שלו על ירושלים בשנת 63 לפנה"ס, במהלכו נפל אחד ממגדליה בעת המתקפה הרומית. תחת הורדוס הגדול עברה מצודת בריס החשמונאית שיפוץ או בנייה מחדש, ושמה שונה לאנטוניה לכבוד מרקוס אנטוניוס.

ככל הנראה התייחס רבי יוחנן לבירה זו באומרו .

## שרידים וממצאים ארכאולוגיים
עם שרידי הבירה מזוהים שלושה בורות שבמתחם הר הבית: בורות מספר 15 ו־16 ובור 46 שנהרס בחלקו בידי פועלי הורדוס כאשר הרחיבו את תחומי ההר ובנו את הכותל המערבי של ימינו.

חלק מהשרידים מצפון להר הבית זוהו בהיסוס עם בריס החשמונאית. על פי התפיסה המודרנית, מבצר זה בוודאי היה ממוקם בקרבת הפינה הצפון מערבית של הר הבית, כפי שתיאר יוסף בן מתתיהו. מכיוון שבקשות לאפשר חפירה ארכאולוגית בתוך חומות הר הבית הנוכחיות נדחו על ידי הווקף המנהל את השטח, העדויות העדכניות אינן מאפשרות לקבוע את היקף וגבולותיו המדויקים של המבנה.

## ראו גם
* עיר דוד
* הבירה התלמית
* מצודת החקרא
* מצודת אנטוניה
* מגדל דוד

## הערות שוליים

קטגוריה:ישראל: מבצרים
קטגוריה:הר הבית
קטגוריה:חשמונאים
קטגוריה:ירושלים: היסטוריה
בני ביניון

**בני ביניון** (באנגלית: **Lester Ben Binion **; 20 בנובמבר 1904 – 25 בדצמבר 1989) היה הבעלים של בית הקזינו ומלון ה-Horseshoe, בעל קריירה פלילית עשירה ורוצח מורשע אמריקאי. בניון יצר את אליפות העולם בפוקר והקים את היכל התהילה של הפוקר, אליו נכנס ב-1990 לאחר מותו.

## ביוגרפיה
ביניון נולד וגדל בפיילוט גרוב שבטקסס. לפי דו"ח ה-FBI עליו, הקריירה הפלילית שלו החלה ב-1924 וכללה גניבה, החזקת נשק מוסתר ושני מקרי רצח.

בגיל 18 עבר לאל פאסו ועסק בהברחת אלכוהול בתקופת היובש. ב-1928 הקים לוטו לא חוקי בדאלאס.

ב-1931 הורשע ברצח של מבריח האלכוהול האפרו-אמריקאי פרנק בולדינג, ונגזר עליו מאסר על תנאי של שנתיים.

ב-1936 הקים רשת של משחקי קובייה בבתי מלון שונים ברחבי דאלאס ועד סוף שנה זו ארגן את רוב ההימורים הלא חוקיים בעיר. באותה השנה ביניון ואדם נוסף רצחו את בן פריידן, מתחרה שלו בעולם ההימורים. ביניון הורשע ברצח אך בהמשך הרשעה זו בוטלה מפני הגנה עצמית. ב-1938 ביניון ואדם נוסף אחר רצחו את סם מורי, מתחרה נוסף שלו, אך הוא לא הועמד לדין על כך.

בשנות הארבעים היה לראש הפשע המאורגן בדאלאס. בתקופה זו נכנס גם לפורט וורת' והשתלט על הפשיעה בעיר.

ב-1951 ביניון רכש קזינו ובית מלון בלאס וגאס ופתח בהם את ה-Horseshoe. אחת האטרקציות המוכרות בקזינו הייתה פרסה עם מיליון דולר בשטרות של 10,000.
[שמאל|ממוזער|200px|ביניון וביתו בקי ליד [פרסה (פריט)|פרסת הכסף, 1969]]

ב-1953 הורשע בעבירות מס וכתוצאה מעלויות המשפט וגזר הדין, מכר את רוב חלקו ב-Horseshoe. ב-1957 משפחת ביניון רכשה בחזרה את חלקו. בעקבות ההרשעה איבד את היכול לקבל רישיון הימורים ובנו ג'ק ביניון ניהל רשמית את הקזינו.

ביניון נפטר מאי-ספיקת לב בגיל 85.

## פוקר
ביניון נהג לארגן משחקי פוקר עם עלויות כניסה גבוהות. ב-1970 הזמין שבעה שחקני פוקר מוכרים למשחק טקסס הולדם, שבסופו ערך הצבעה בה השחקנים בחרו את השחקן הטוב ביותר באותו המשחק והם בחרו בג'וני מוס. שנה לאחר מכן ארגן טורניר עם עלות כניסה של 5,000 דולר, שלימים היה לטורניר המרכזי הראשון של אליפות העולם בפוקר.

ב-1979 הקים את היכל התהילה של הפוקר במטרה לחזק את השם והמורשת של שחקני הפוקר הטובים בעולם, ובמטרה לשמש כאטרקציה נוספת ב-Horseshoe.

## לקריאה נוספת

* Blood Aces: The Wild Ride Of Benny Binion, Doug Swanson


## קישורים חיצוניים

* 

## הערות שוליים

קטגוריה:אמריקאים ילידי טקסס
קטגוריה:פושעים פליליים אמריקאים
קטגוריה:מורשעים ברצח בארצות הברית
קטגוריה:מורשעים בעבירות מס בארצות הברית
קטגוריה:חברי היכל התהילה של הפוקר
קטגוריה:אמריקאים שנולדו ב-1904
קטגוריה:אמריקאים שנפטרו ב-1989
לאונרדו (שיר)

**לאונרדו** הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, באוגוסט 1997, ונכלל באלבום הבכורה של הזמר, מלטף ומשקר, כרצועה הרביעית. את מילות השיר חיבר לידר, לצד יועד נבו שגם הפיק את השיר.

## הצלחה מסחרית
השיר נכנס למצעד הסינגלים השבועי של רשת ג' ב-14 בספטמבר 1997, במקום העשרים. "לאונרדו" הגיע לשיאו במצעד ב-26 באוקטובר אותה השנה, כשדורג במקום התשיעי. הוא שהה בעשרים השירים הפותחים של המצעד חמישה שבועות רצופים. כמו כן, הוא ניצב במקום ה-28 במצעד השירים לשנת ה'תשנ"ח.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עברי לידר
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:סינגלים בהוצאת הליקון
ז'יגמונד אנגל

**ז'יגמונד אנגל** (בהונגרית: **Engel Zsigmond**; ראקופריבוץ, 5 באוקטובר 1880 – פראג, 1920) היה מחבר ספרי עיון במדעי החברה ועורך דין יהודי-הונגרי, אחיו הצעיר של קארוי אנגל, רופא, פרופסור באוניברסיטה. אנגל פעל רבות למען ילדים בכלל ויתומים בפרט והיה מחלוצי התחום.

## ביוגרפיה
אנגל נולד במשפחה יהודית כבנם של בנימין אנגל ושל צציליה ברגר. ב-22 בנובמבר 1908 נשא לאישה בבודפשט את מרגיט גשיידט, שהייתה צעירה ממנו בשמונה שנים. אנגל עבד כנציג בתי היתומים בבודפשט, ועבודתו הספרותית והמדעית עסקה בעיקר בנושאי בהגנה על ילדים. לאחר נפילת הרפובליקה הסובייטית ההונגרית בשנת 1919 יצא לחו"ל, התיישב בפראג ומת שם. הוא שם קץ לחייו בגיל 40.

## עבודותיו
* סוגיות בסיסיות של הגנת ילדים (1902)
* מקורו והתפתחותו של הכסף (1902)
* זכותו של הילד מחוץ לנישואין (1904)
* הגנת ילדים ( 1918 )
* הפילוסופיה של הגנת ילדים (1918)
## לקריאה נוספת
* לקסיקון יהודי הונגרי. 1929. עורך פטר אויווארי. ז'יגמונד אנגל
* Adatai a Petőfi Irodalmi Múzeum katalógusában (נתוניו בקטלוג המוזיאון הספרותי פטפי)

## ראו גם
* פאל גויאש: חייהם ויצירותיהם של סופרים הונגרים. Bp., אגודת הספרנים והארכיונאים ההונגרים, 1939-2002. מכרך 7 ועד הזמנה לחיצה. יאנוס ויצ'יאן.
* יוז'ף פלטינוס: חטאי הבנייה החופשית. מהדורה רביעית. ע"פ, 1938-1939. Buda-Bernwaliner József ny.
## הערות שוליים

קטגוריה:עורכי דין יהודים הונגרים
קטגוריה:מתאבדים
קטגוריה:מחברי ספרי עיון
קטגוריה:הונגרים שנולדו ב-1880
קטגוריה:הונגרים שנפטרו ב-1920
אדי קינגסטון

**אדוארד מור** (באנגלית: **Edward Moore**; נולד ב-12 בדצמבר 1981) הידוע יותר בשם הבמה שלו, **אדי קינגסטון** הוא מתאבק אמריקאי, המופיע בארגון ההיאבקות All Elite Wrestling (AEW).

קינגסטון החל את הקריירה בהיאבקות מקצועית בשנת 2002 והופיע עבור ארגוני היאבקות עצמאיים מרובים כמו Evolve, National Wrestling Alliance (NWA), Chikara, Combat Zone Wrestling (CZW), Impact Wrestling, Pro Wrestling Guerrilla (PWG) ו-Ring of Honor (ROH). קינגסטון ניחן בכישורי הדיבור שלו ונחשב לאחד הטובים על המיקרופון בהיסטוריה של הענף.

## אליפויות והישגים

* **הישגים בארגון ההיאבקות All American Wrestling / AAW: Professional Wrestling Redefined**
** אליפות העולם של AAW (פעמיים)
** אליפות הזוגות של AAW (פעם אחת)  - ביחד עם דייוויד סטאר וג'ף קוב

* **הישגים בארגון ההיאבקות American Championship Entertainment – ACE**
** אליפות מחלקת היהלום של ACE (פעם אחת)

* **הישגים ברשת הטלוויזיה CBS Sports**
** טירון השנה (2020)
** דברן השנה (2020)

* **הישגים בארגון ההיאבקות Chikara**
** אליפות הגרנד של Chikara (פעם אחת)

* **הישגים בארגון ההיאבקות Combat Zone Wrestling - CZW**
** אליפות העולם במשקל כבד של CZW (פעמיים)
** אליפות הזוגות של CZW (פעמיים)  - ביחד עם ג'וקר (1) ודרייק יאנגר (1)

* **הישגים בארגון ההיאבקות DDT Pro-Wrestling**
** אליפות איירון מן במשקל הבי מטאל (פעם אחת)

* **הישגים בארגון ההיאבקות EGO Pro Wrestling – EPW**
** אליפות במשקל כבד של EPW (פעם אחת)

* **הישגים בארגון ההיאבקות Evolve**
** אליפות הזוגות של Evolve (פעם אחת)  - ביחד עם ג'ו גייסי

* **הישגים בארגון ההיאבקות Glory Pro**
** אליפות כתר התהילה (פעם אחת)

* **הישגים בארגון ההיאבקות Independent Wrestling Association Mid-South – IWA Mid-South**
** אליפות במשקל כבד של IWA Mid-South (פעם אחת)
** אליפות הזוגות של IWA Mid-South (פעמיים)  - ביחד עם בלאקג'ק מרציאנו (1) והומיסייד (1)

* **הישגים בארגון ההיאבקות Jersey All Pro Wrestling – JAPW**
** אליפות מדינת ניו ג'רזי של JAPW (פעם אחת)
** אליפות הזוגות של JAPW (פעם אחת)  - ביחד עם הומיסייד

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-75 מתוך 500 המתאבקים הטובים ביותר לשנת 2021

* **הישגים בארגון ההיאבקות Ring of Honor - ROH**
** אליפות העולם של ROH (פעם אחת)

* **הישגים במגזין הספורט [[ספורטס אילוסטרייטד|Sports Illustrated]]**
** דורג במקום ה-10 מתוך 10 המתאבקים הטובים ביותר של השנה (2020)

* **הישגים בארגון ההיאבקות Top Rope Promotions – TRP**
** אליפות במשקל כבד של TRP (פעם אחת)

* **הישגים במגזין ההיאבקות Wrestling Observer Newsletter – WON**
** הטוב ביותר בראיונות (2020)
** פיוד השנה (2020)  - נגד ג'ון מוקסלי

* **הישגים בארגון ההיאבקות World Star Wrestling Federation – WSWF**
** אליפות במשקל כבד של WSWF (פעם אחת)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי Impact Wrestling
קטגוריה:מתאבקי ה-AEW
קטגוריה:אמריקאים שנולדו ב-1981
פגם היעדרות

[ממוזער| היעדרויות של [גופרית בחד שכבה של סריג  במיקרוסקופ אלקטרונים. העיגול הימני מצביע על היעדרות כפולה, כלומר חסרים אטומי גופרית מעל ומתחת לשכבת המוליבדן. העיגולים האחרים הם היעדרויות בודדות, כלומר, אטומי גופרית חסרים רק מעל או מתחת לשכבת המוליבדן. סרגל קנה מידה: 1 ננומטר.]]
בקריסטלוגרפיה, **פגם היעדרות** הוא סוג של פגם נקודתי בגביש שבו קיים חוסר של אטום באחד מאתרי הסריג. לגבישים מטבעם יש פגמים, המכונים לעיתים פגמים גבישיים. פגם זה ידוע גם כפגם שוטקי בסריגים יוניים, למרות שבסריגים אלו הדפוסים אינם זהים.

היעדרויות מתרחשות באופן טבעי בכל החומרים הגבישיים. בכל טמפרטורה נתונה, עד לנקודת ההתכה של החומר, קיים ריכוז שיווי משקל (יחס בין האטומים הנעדרים בסריג לאטומים הממוקמים במקומם הטבעי). בנקודת ההיתוך של מתכות מסוימות היחס יכול להגיע לכ-1:1000. תלות זו בטמפרטורה יכולה להיות מוערכת לפי הנוסחה:

: N_{\rm v} = N \exp(-Q_{\rm v}/k_{\rm B} T)

כאשר  הוא ריכוז ההיעדרויות,  היא האנרגיה הנדרשת להיווצרותו של פגם היעדרות,  הוא קבוע בולצמן,  היא הטמפרטורה המוחלטת (קלווין), ו-  הוא ריכוז האתרים האטומיים, כלומר

:  N = \rho N_{\rm A} / A 

כאשר  היא צפיפות החומר,  הוא קבוע אבוגדרו ו- המסה האטומית.

זה הוא הפגם הנקודתי הפשוט ביותר. במערכת זו חסר אטום באתר האטומי הטבעי שלו. היעדרויות נוצרות במהלך התגבשויות עקב תנודות של אטומים, סידור מקומי מחדש של אטומים, דפורמציה פלסטית והפצצות יוניות.

היווצרות מלאכותית של פגם היעדרות אפשרית על ידי השקעת האנרגיה הדרושה בכדי לשבור את הקשרים בין האטום בתוך הגביש לבין האטומים השכנים שלו. ברגע שהאטום הזה מוסר מהאתר בסריג, הוא חוזר לפני הגביש וחלק מהאנרגיה מוחזרת, מכיוון שנוצרים קשרים חדשים עם אטומים אחרים על פני השטח. עם זאת, האנרגיה שתוחזר תהיה קטנה יותר, מכיוון שעל פני השטח ייווצרו פחות קשרים מאשר אלו שקיימים בתוך הגביש.

## פיזיקה של החומר
ברוב היישומים פגמי היעדרות אינם רלוונטיים למטרה המיועדת של חומר, מכיוון שהם מעטים מדי או פזורים ברחבי חלל רב-ממדי בטווח גדול בצורה כזו שכוח או מטען יכולים לעקוף את ההיעדרות. במקרה של מבנים מוגבלים יותר כמו ננו-צינוריות פחמן לעומת זאת, מקומות פנויים ופגמים גבישיים אחרים יכולים להחליש באופן משמעותי את החומר.

## ראו גם
* פגמים בגבישים

## קישורים חיצוניים

* 

## הערות שוליים

קטגוריה:פגמים קריסטלוגרפיים
פטפיבאניה

**פטפיבאניה** (בהונגרית: **Petőfibánya**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בפטפיבאניה מספר התושבים נמצא בירידה. כך, בשנת 1990 חיו בכפר 2,457 תושבים ובשנת 2021 רק 3,190 תושבים.

עד שנת 1945 נקרא הכפר פרנייפוסטה (Pernyepuszta) וישנו תיעוד של שני יהודים מהכפר שנרצחו בשואת יהודי הונגריה.

בכפר נמצאו ממצאים מהתיישבות מתקופת הברזל.
עד שנת 1989 הכפר היה חלק מלרינצי, אז הפך לכפר עצמאי. 

## קישורים חיצוניים

* 

## הערות שוליים

קטגוריה:הונגריה: כפרים
רוז'סנטמארטון

**רוז'סנטמארטון** (בהונגרית: **Rózsaszentmárton**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם ברוז'סנטמארטון מספר התושבים נמצא בירידה. כך, בשנת 1990 חיו בכפר 2,153 תושבים ובשנת 2021 רק 1,918 תושבים.

באזור נמצאו ממצאים מהתקופה הפרהיסטורית והיישוב הוקם לראשונה בסביבות שנת 1000 ומאז הוא מיושב לסירוגין. שמו הוזכר לראשונה בתעודות משנת 1231.

## יהודי רוז'סנטמארטון
יהודים חיו ברוז'סנטמארטון במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אור מן ההפקר

**אור מן ההפקר** הוא סרט קולנוע ישראלי משנת 1973, בבימויו של נסים דיין, שגם כתב את התסריט.

## הפקה
דיין גדל בשכונת העוני ג'מוסין בתל אביב וביקש לתת בסרט זה ביטוי למה שקורה בשכונות אלה - עוני, אבטלה פשע וחוסר תקווה לעתיד טוב יותר. במקום ג'מוסין הוא צילם את הסרט בשכונת שבזי.

דיין ביים סרט ברוח הנאו-ריאליזם האיטלקי, בשחור-לבן בשטח ולא באולפן, בשיתוף שחקנים לא מקצועיים אך בעלי יכולת משחק טבעית, כולל כוכב הסרט, נסים לוי, אז נער בן 17.

את הסרט הפיק ומימן באופן חלקי יעקב אלקוב, איש עסקים, מפיק הוליוודי ונדבן שניהל את הקמת בית ציוני אמריקה בתל אביב. אלקוב גייס מספר משקיעים ולקח הלוואות כדי לממן את הפקת הסרט.

צילומי הסרט נערכו בשנת 1972, אך הוא יצא לאקרנים כשנה אחר כך לקראת מלחמת יום הכיפורים, שהדירה את הצופים מבתי הקולנוע, והוא לא הצליח מסחרית.

## תקציר עלילה
שאול שטרית (נסים לוי) הוא נער בן 17 שהפסיק את לימודיו בפנימייה וחזר לביתו בשכונת עוני בדרום תל אביב. אביו אברהם (שלמה בסן) הוא פועל קשה יום שמתפרנס בקושי מעבודה בחפירה ארכאולוגית ביפו. אחיו הגדול ברוך (אלי זלצברג) מתחבר לעבריינים ומסתבך מדי פעם עם המשטרה.

שאול עובד במוסך לתיקון קטנועים של אלי (רולף ברין) אך לא מחזיק שם מעמד. אביו המיואש שולח אותו לנוער העובד והלומד והוא מקבל שם עבודה כפקיד בחברת ביטוח אבל גם משם הוא בורח, מסתובב ברחוב דיזנגוף ומתבונן בעולם שזר לו. ברוך העבריין רוצה למשוך אותו לפשע ולוקח אותו לבלות במועדון לילה "של אשכנזים" בו מופיע אלכסנדר יהלומי בקטע ביידיש.

שאול הוא בחור טוב ומופנם עוזר לדודתו נעמי החולה במחלה קשה ולבסוף נפטרת. בעלה שלמה (שי דנון) מסדר לו עבודה אך גם שם הוא אינו מחזיק מעמד וחוזר להתבטל בשכונה עם כל הצעירים המובטלים הנסחפים לפשע. כאשר מגיע אחד מהם שמשרת בצבא בבגדי צבא, הם לועגים לו ומתעללים בו.

בשכונה יש בנייה בלתי חוקית ובעת ההריסה התושבים מתפרעים ומציתים רכב של המשטרה. אישה אחת מובלת בכוח לרכב המשטרתי.

לשאול יש חברה, דליה (בתיה רוזנטל), אך גם היא עוזבת אותו לטובת גבר אחר. בשכונה יש מלחמת כנופיות וכל כנופיה מאשימה את השנייה בהלשנה למשטרה. הם גם הורסים את המוסך של אלי ומכים אותו בטענה שהלשין עליהם במשטרה. ברוך נעצר ומשוחרר ומקבל מכות מהעבריינים באשמה שהלשין עליהם לשוטרים ונאלץ לעזוב את השכונה.

שאול מסתובב מובטל ומיואש ומקבל הצעה להשתתף בגניבה אבל גם הפעולה הזאת נכשלת. לבסוף הוא מסתובב מיואש עם אביו שמבקש ממנו לחזור לדירה. שאול המיואש יושב על שפת הרחוב ואינו יודע מה לעשות.

## צוות השחקנים

## קישורים חיצוניים

* 
* "אור מן ההפקר" - הסרט המלא לצפייה באתר ארכיון ישראלי לסרטים - סינמטק ירושלים
*
*
*
**ביקורות**
* 
* 

## הערות שוליים

קטגוריה:סרטי 1973
קטגוריה:סרטי שחור-לבן ישראליים
קטגוריה:סרטי פשע ישראליים
קטגוריה:סרטי נסים דיין
קטגוריה:סרטי דרמה ישראליים
קטגוריה:סרטי נאו ריאליזם
קטגוריה:תל אביב-יפו בקולנוע
קטגוריה:סרטים ישראליים משנת 1973
בואו נפתח את זה

**בואו נפתח את זה** היא סדרת דוקו פסיכולוגית ישראלית בת 6 פרקים, שיצרה טלי גורן בשיתוף עם ד"ר איריס רייצס, הופקה על ידי קודה תקשורת שבבעלות רם לנדס, ושודרה במסגרת שידורי קשת בערוץ 2 בשנת 2008.

## סקירת הסדרה
הסדרה מתעדת שמונה אנשים – ארבע נשים וארבעה גברים בגילאי 30−55 – שנחשפים מול המצלמה בטיפול קבוצתי, בהנחייתם של הפסיכולוגית הקלינית ד"ר איריס רייצס וחנן שניר, פסיכודרמטיסט ובמאי הבית של התיאטרון הלאומי "הבימה" לשעבר.

המסגרת בה מתועדים המשתתפים היא סדנה טיפולית שנמשכת שלושה ימים (72 שעות) ומשלבת טיפול קבוצתי דינאמי ופסיכודרמה, וכן פעילויות חברתיות שונות ללא המנחים, מחוץ למרחב הקבוצתי הטיפולי. המשתתפים נפגשים במטרה לגעת במקומות כואבים ובשאלות פתוחות העוסקות באופן ישיר או עקיף בקשרים בחייהם. מהות התהליך בסדנה: לנסות לקלף את המעטה החיצוני של כל אחד מהמשתתפים ולהתנקות מה"מסכות" – עד לנקודת השבירה בה נבחנים החיים מחדש.

הסדרה שודרה בימים ראשון עד שלישי, במשך שבועיים רצופים, במטרה להעביר את תחושת האינטנסיביות של הטיפול וליצור רצף נכון ואותנטי בתהליך עבור הצופים בבית. המשתתפים תועדו במסך "מלוכלך" עם מצלמות בפריים, ללא איפור וללא סטיילינג.

"בואו נפתח את זה" הייתה לאחת מתוכניות הטלוויזיה הישראליות הראשונות ששמו במוקד את הטיפול הפסיכולוגי בז'אנר שאינו דרמה והפכו את המצלמה לכלי תרפויטי. אחריה הגיעו סדרות דוקו ודוקו-ריאליטי נוספות, בהן "לאהוב את אנה" ו"חתונה ממבט ראשון".

יורם זק, ששימש בתקופת השידור כמנהל התחום הדוקומנטרי בקשת, אמר על הסדרה כי היא "מביאה למסך אנשים הנמצאים בצמתים אישיים בחייהם. החשיפה עבורם הייתה חלק מהעניין אך המהות: רצון כנה לשנות דברים בחייהם. יוצרת הסדרה, טלי גורן, הצליחה להביא למסך מסמך אותנטי שמצליח לגעת, לרגש ולאפשר לצופים למצוא נקודות ממשק לאירועים בחייהם שלהם. ההחלטה על שיבוץ עוקב של הסדרה יום אחר יום נבעה מהרצון לשמר ככל האפשר את החוויה האינטנסיבית שעברו הגיבורים".

טלי גורן, יוצרת הסדרה, היא מנהלת בעולם התקשורת הישראלי.

ד"ר איריס רייצס התראיינה על החלטתה להנחות את הסדנה והסדרה: "המסר הוא שהיום פסיכולוגיה נעשית כתהליך אחראי, ושלכולנו יש מקום שהוא קצת פצע שאפשר להתבונן בו ושאפשר לפתוח אותו וזה לא הופך אותנו לאנשים מוזרים וביזאריים". עוד הוסיפה כי "לאנשים יש צורך להיחשף. כמו סוג של כאב שדווקא כשכל העולם יראה אותו, הוא מקבל איזושהי לגיטימציה. ואז, דווקא הנראות יוצרת תהליך של ריפוי".

## קישורים חיצוניים

; ביקורות והמלצות צפייה
* 
* 
* 

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2008
קטגוריה:ערוץ 2: תוכניות וסדרות
קטגוריה:קשת: תוכניות וסדרות
סופר יודה

**סופר יודה** היא רשת מרכולים ישראלית הפועלת בתל אביב.

## היסטוריה
הרשת הוקמה בשנת 2013 על ידי יהודה גואטה. בשנת 1995 החל גואטה בהפעלת סופר מרקט ברחוב ריינס בתל אביב. בשנת 2000 נכנס לשותפות בסופרמרקט בצפון תל אביב שנקרא "סופר באבא". בשנת 2007 בעקבות הפרדות עסקית של השניים, המשיך שותפו בהפעלת הסופרמרקט במיקומו המקורי, וגואטה הקים רשת חדשה הנושאת אותו שם של הסופרמרקט. בעקבות תביעה משפטית חויב גואטה לשנות את שם הרשת, ושמה שונה ל"סופר יודה".

סניפי הרשת הוקמו כולם ברחבי תל אביב, והם פועלים במתכונת של 24/7. 

בשנת 2021 רכשה חברת פז את הרשת תמורת 170 מיליון ש"ח, ובכך הצטרפה הרשת לפעילות הקמעונאית של החברה, בנוסף לרשת Yellow שלה. בעת המכירה לפז מנתה הרשת 16 סניפים.

## קישורים חיצוניים
* 
* 
* 

## הערות שוליים

קטגוריה:תל אביב-יפו: חברות
קטגוריה:רשתות מרכולים בישראל